open-index/open-wikipedia-markdown huggingface dataset:
Bjarkøyætten

**Bjarkøyætten** er en norsk høvdingætt i Hålogaland og lendemannsslekt fra middelalderen som hadde hovedsete på Bjarkøya i Troms, men som etter hvert hadde omfattende jordgods flere steder i Norge. Ætten blir gjerne delt i eldre og en yngre del.

Til den eldste delen kjennes Tore fra Bjarkøy, som under et besøk til sin fostersøster Sigrid (Storråde) ble brent inne sammen med Harald Grenske, far til Olav Haraldsson. Tores sønner var Sigurd Toresson på Trondenes, rett sør for Bjarkøy, og Tore Hund på Bjarkøy som var med på å lede oppstanden mot kong Olav Haraldsson og personlig var med på å drepe kongen i slaget ved Stiklestad i 1030. Sigurds sønn Asbjørn Selsbane ble drept av kongens menn, men Tore Hunds sønn, Sigurd Toresson fra Bjarkøy, fikk ingen sønn, dog en datter, Ragnhild Sigurdsdatter, som ble giftet inn med Giskeætten ved Jon Arnesson fra Giske, sønn av Arne Arnesson. Jon nedstammet fra Erling Skjalgsson på Sola og Astrid Tryggvesdatter, søster av kong Olav Tryggvason. Ragnhild og Jon fikk sønnen Vidkun Jonsson fra Bjarkøy som deltok i kong Magnus Berrføtts hær i Irland. Sigurd Jorsalfares sønn Magnus ble oppfostret hos Vidkun på Bjarkøy.

Den yngre delen stammer fra Ragna, søster til Vidkun Jonsson. Ragna var gift med Bjarne Mardsson lagmann i Hålogaland. Til denne greina hører lendemann Erling Ivarsson som deltok i hærtoktet mot Skottland i 1263&ndash;1264. Han hadde to sønner, baron Bjarne Erlingsson (død 1313) og ridder Vidkun Erlingsson (død 1302). Ætten dør ut på mannssiden med sønnen til Vidkun Erlingsson, Erling Vidkunsson som også er ridder. Erlings datter, Ingebjørg Erlingsdatter, var gift med Sigurd Havtorsson og med det gikk Bjarkøyættens store gods over til Suderheimsætten (*Sudrheimsætten*). Sysselmannen Bjarne Erlingsson, som deltok i riksstyret rundt 1300, døde før sin far og hadde ikke avkom. 

Ætten hadde en griff som den sentrale figuren i sitt våpenskjold og segl, uten at våpenfargene (tinkturer) er kjent i dag. Dagens fylkesvåpen for Troms og kommunevåpen for Bjarkøy, er basert på segl fra Bjarkøyætten.

## Referanser




## Litteratur
*
* C. M. Munthe: «Norske slegtsmerker», *[[Norsk Slektshistorisk Forening|Norsk slektshistorisk tidsskrift]]*, bind I, Oslo 1928, side 32 ff, side 155 ff og side 336 ff, særlig side 375-382 («Bjarkøy-Giske-ætten»)
* Hans Cappelen og Knut Johannessen: *Norske kommunevåpen*, Oslo 1987, side 201-203 (med kommunevåpen Troms og Bjarkøy samt segltegninger for Bjarne Erlingsson 1288 og 1303)
Ras el Matn

**Ras el Matn**  (arab. **رأس المتن**) er en libanesisk by nær Baabda, oppe i Libanonfjellene med en storslagen utsikt over Middelhavet. De nær 10&nbsp;000 innbyggerne er dels maronitter, dels drusere.
Solomon Bandaranaike

**Solomon West Ridgeway Dias Bandaranaike** (født 8. januar 1899, død 26. september 1959) var statsminister (1956&ndash;1959) på Ceylon (senere Sri Lanka).

Han var gift med Sirimavo Bandaranaike, som var statsminister tre ganger, og var far til Chandrika Kumaratunga, tidligere president på Sri Lanka, Sunethra Bandaranaike og Anura Bandaranaike.

Han ble skutt den 25. september 1959 i løpet av en møte på hans hus i Colombo, og døde neste dag som en direkte følge av skadene han fikk. Hans drapsmann var Talduwe Somorama Thero, en buddhistisk munk som var sinnsforvirret.

## Referanser
Maroun er Ras

**Maroun er Ras** er en landsby i det sørlige Libanon, ikke langt fra Ain Ebel. Den er administrasjonssete for distriktet Bint Jbeil i guvernementet Nabatiye. 

Under Israel–Libanon-krisen i juli 2006 var det kamper her mellom israelske styrker og Hizbollah, og israelerne tok kontroll over landsbyen.
104 (tall)

**104** (*ett hundre og fire*) er det naturlige tallet som kommer etter 103 og kommer før 105.
104 er et partall.

104 er atomnummeret til rutherfordium.

104 er CIV i romertall.

## Annet
**104** er også:
*Navnet på en bil, Peugeot 104.
* Tittelen på en roman av Christopher Grøndahl.
Avery Brooks

**Avery Franklin Brooks** (født 1948) er en amerikansk skuespiller.

Brooks ble utdannet hos Oberlin College og Indiana University Bloomington, og han tok grader på begge skolene. Senere gikk han på Rutgers University og tok master of fine arts i skuespillkunst og regissering. Han var den første afroamerikaneren som tok denne graden. I 1972 ble han fast professor hos Mason Gross School of the Arts. I 1993 ble han artistic director for National Black Arts Festival i samarbeid med Rutgers University. Samme året fikk han også en plass i Rutgers University hall of distinguished alumni.

Brooks ble født inn i en musikalsk familie. Morfaren Samuel Travis Crawford turnerte med countrygruppen Delta Rhythm Boys på 1930-tallet. Moren har en grad i musikk fra Northwestern University. Brooks har selv spilt jazz piano og sang baryton da han spilte i teatret. Han spilte blant annet hovedrollen i operaen *X: The Life and Times of Malcolm X*.

Brooks spilte i ti år rollen som Phillip Hayes Dean i skuespillet *[[Paul Robeson]]*, inkludert forestillinger på Westwood Playhouse og Kennedy Center. Han er kjent for sin entusiasme når det gjelder afroamerikanske saker og han er også førsteamanuensis i teater hos Rutgers University. Han har vært programleder for mange dokumentarer og fortellerstemme i filmer som IMAX-filmen *Africa's Elephant Kingdom*.

På TV kan Brooks ses i den populære TV-serien ** fra 1980-tallet hvor han spilte Hawk. I 1989 fikk Brooks sin egen, kortvarige spin-off kalt *[[A Man Called Hawk]]*. Han har også spilt i en filmatisering av *[[Uncle Tom's Cabin]]* og *[[American History X]]*.

Brooks er kanskje mest kjent for å ha spilt Benjamin Sisko i science fiction-serien *[[Star Trek: Deep Space Nine]]*. Han regisserte også mange episoder av serien, inkludert *[[Far Beyond the Stars (DS9)|Far Beyond the Stars]]*, som er sett på av mange som en av de beste *[[Star Trek]]*-episodene.

## Episoder av ''Deep Space Nine'' som Brooks regisserte

* *[[Tribunal (DS9)|Tribunal]]*
* *[[The Abandoned (DS9)|The Abandoned]]*
* *[[Fascination (DS9)|Fascination]]*
* *[[Improbable Cause (DS9)|Improbable Cause]]*
* *[[Rejoined (DS9)|Rejoined]]*
* *[[Body Parts (DS9)|Body Parts]]*
* *[[Ties of Blood and Water (DS9)|Ties of Blood and Water]]*
* *[[Far Beyond the Stars (DS9)|Far Beyond the Stars]]*
* *[[The Dogs of War (DS9)|The Dogs of War]]*

## Referanser


## Eksterne lenker
*
Fant

:*For den norske spillefilmen fra 1937, se [[Fant (film)]]

*'Fant*' (flertall *fanter*, hunkjønn *fente*) var tidligere et uttrykk som ble brukt til å beskrive fattigslige menn og drenger, gjerne landstrykere og omstreifere. Senere ble *fant* tradisjonell betegnelsen på folk som ikke var bofaste i det gamle bondesamfunnet, inkludert senere omtales som reisende, herunder folkegruppa [[Skandinaviske romanifolk|romani]]/tatere. 

Ordet stammer fra [[Norrønt (språk)|norrønt]] *fantr*, opphav i [[italiensk]] *fante* som betyr ung gutt, tjener, soldat som kommer fra det latinske ordet for barn, *infans* med genitivsform *infantis*.   

I Norge kunne fantebegrepet i visse områder brukes videre og romme alle som ikke var fra bygda eller dalen, da med en noe nedsettende klang. Innflyttere fra byene kunne kalles «byfant» eller «byfente». Prestedattera [[Olea Crøger]] og søstrene hennes, født og oppvokst i [[Telemark]], ble omtalt som «Crøgerfæntun'» av bygdefolket. 

I nyere tid er begrepet ofte assosiert med [[tatere]] og [[skøyere]] (skøyere ble kalt *fant* på [[Sørlandet]]), så vel som rusmiddelavhengige; folk fra de laveste sosiale klassene, som gjerne skiller seg ut ved å være ustelte. [[Eilert Sundt]] påpekte i sine undersøkelser at det var to hovedtyper av fant: på den ene siden fantes det småtravere eller skøyere; på den andre siden var taterne, omtalt som «storfanter» eller «stortravere».

[[Ivar Aasen]] prøver i sin ordbok å gi en forklaring på hvor ordet skriver seg fra. Her skriver han: «I nyere skrifter er ordet (fant) også brugt for Tater eller [[Sigøynere|Zigeuner]]; men dette er feilagtig, da "fant" ikke betegner noget Folkeslag. [[Norrønt (språk)|Gammelnorsk]] *fantr* er en ung tjener, en ærindssvend; vel egentlig utgaaet fra [[italiensk]] *fante*: Tjener, Yngling, Soldat ([[Infanteri|infanterist]])... den slette betydning har vel udviklet sig af begrepet om en fattig Yngling eller Tjener, der opfører sig som en Herremand og saaledes tilvender sig en ufortjent anseelse.»

== Fant i populærkultur == 

*Fant* er også navn på en eldre norsk svarthvittfilm med [[Alfred Maurstad]] i hovedrollen. 

En kjent [[Slått (musikk)|slått]] fra [[Setesdal]] heter *Fanten*, mens en like kjent slått fra Telemark kalles *Fenta*. 

[[Aslaug Vaa]] har i diktet *Uppi Måneskin'' en varm og vill skildring av et nyforelska fantepar.

## Se også
* Fantestrek

## Referanser
Espen Kofstad

**Espen Kofstad** (født 1987) er en norsk golfspiller fra Losby Golfklubb. Han er (pr. 24. januar 2022) rangert som nr. 324 i verden. 

Han var med på å vinne lag-EM for juniorer i 2006 og er blitt norgesmester i golf to ganger, i 2008 og 2010.

Kofstad ble profesjonell i 2011. I 2012 vant han, takket være seire i turneringene Double Tree by Hilton Acaya Open og Apulia San Domenico Grand Final, pengelisten på Challenge Tour, som første nordmann på en av de store tourene. Han ble dermed kvalifisert for Europatouren i 2013.

Etter seieren i D+D Real Slovakia Challenge på Challengetouren i 2016 ble han kvalifisert til OL-turneringen i Rio 2016. Kofstad debuterte på PGA Tour da han deltok i Barbasol Championship i 2022.

## Meritter
### Seire på Challenge Tour
* 2016: D+D Real Slovakia Challenge
* 2012: Double Tree by Hilton Acaya Open, Apulia San Domenico Grand Final

## Referanser


## Eksterne lenker
* 
*
Bleiker videregående skole

**Bleiker videregående skole** ligger i Asker. Skolen ble opprettet i 1969 under navnet Asker yrkesskole og var den første yrkesskolen i Asker.

## Tilbud
Per 2017 har skolen følgende tilbud: Elektrofag, Dyrepasser, Service og samferdsel, Teknikk og industriell produksjon, Medier og kommunikasjon, Helse- og oppvekstfag, Design og håndverksfag med medieproduksjon, Vg3 påbygning til generell studiekompetanse, forberedende videregående kurs og tilrettelagt opplæring..

## Historie
Yrkesfaglig utdanning i Asker hadde sin begynnelse på Sem hovedgård som filial til Bærum yrkesskole. Hovedgården hadde vært landbruksskole siden 1886. I 1969 ble Asker yrkesskole etablert i kjelleren til Asker ishall. Skolens første rektor var Ole Johan Slaatta. Yrkesskolen hadde også undervisningssteder ved Føyka, Risenga og Lierskogen. I 1976 ble Lov om videregående opplæring innført og med den skolen nye navn, Bleiker videregående skole. Etter 10 år fikk den sitt eget skolebygg, i 1979. På denne tiden hadde skolen 5 studieretninger, Håndverks- og industrifag, Husholdningsfag, Husflids- og estetiske fag, Sosial- og helsefag, Handel og kontorfag.

## Rektorer
* Cathrine Kittilsen Zandjani (2025– , fra Asker videregående skole)
* Per Erik Skjelbred (2015-2025, til Nesbru videregående skole)
* Anton Bueie (2014-2015, fra Stabekk videregående skole, til NTG Bærum))
* Terje Bentzen (2009-2014, til Rosenvilde videregående skole)
* Ole Johan Slaatta (f. 1915, d 2000) (1968-2009)

## Eksterne lenker
*
Asker videregående skole

**Asker videregående skole** (frem til 1976 *Asker gymnas*) ligger like sør for Asker sentrum i Asker kommune. Per skoleåret 2023–2024 tilbyr skolen bare utdanningsprogrammet studiespesialisering, etter at skolens tilbud innen idrettsfag ble flyttet til Bleiker videregående skole. Skolen har også en avdeling for tilrettelagt opplæring.

## Etablering
Skolen ble opprettet som realskole og gymnas i 1955, med linjer i realfag, engelsk og latin. Det første kullet hadde 360 elever og 25 lærere.

## Rektorer
* 1952–1966: Haakon Holmboe
* 1967–1981: Aasmund Midttun
* 1981–1992: Olaf Ruud
* 1992–1993: Georg Matthiesen
* 1993- 2006: Knut Jore
* 2006–2016: Wenche Engen Hanevik
* 2016–2025: Cathrine Kittilsen Zandjani (til Bleiker videregående skole)
* 2025–: Katrine Enghaug

## Kjente elever
* Wera Sæther (f. 1945), forfatter
* Morten Harket (f. 1959), musiker
* Trond Røed (f. 1959), politiker
* Pål Sletaune (f. 1960), regissør
* Helge Lund (f. 1962), næringslivsleder
* Truls Gulowsen (f. 1974), miljøaktivist
* Monica Isakstuen (f. 1976), forfatter
* Harald Østberg Amundsen (f. 1998), skiløper

## Revy
Skolens elever arrangerer en årlig revy, «Askerrevyen», som er hvert år 100% elevstyrt, dvs. ingen leide instruktører eller manusskrivere! 

### Oppsetninger

 Avlyst grunnet økonomisk usikkerhet og smittevernshensyn knyttet til Covid-19 pandemien.

## Referanser


## Eksterne lenker
* Skolens hjemmeside
* Utdanningsdirektoratets statistikk for Asker videregående skole
Peugeot 104

**Peugeot 104** var en liten bil produsert av Peugeot mellom 1972 og 1988.

Fra 1972 til 1976 var bilen en 4-dørers Sedan. Men i 1976 fikk bilen en «ansiktsløftning», og ble en 5-dørers bil. 
Den ble levert med 1.0 til 1.4 L motorer.
Peugeot 104 ble produsert i mange forskjellige former fra 1972 til 1988, og den motoren som ble mest brukt var 1.0 L Douvrin-motoren. Den ble laget av Renault.

Peugeot 104 ble solgt som en 2- og 4-dørers sedan og kombi.

Peugeot 104 var en av de mest suksessfulle bilene på 70-tallet.
Da Peugeot lanserte Peugeot 205 i 1983 ble 104 tatt av det europeiske markedet. Men bilen ble produsert i Frankrike helt til 1988. I løpet av denne 16-årige perioden var det blitt produsert 1&nbsp;624&nbsp;992 Peugeot 104.

## Eksterne lenker
* Peugeot 104 klubben
DJ Pavo

**DJ Pavo**, eller **Paul van der Vooren** som er hans fulle navn, er en DJ fra Nederland. Pavo er født og oppvokst i Haarlem i Nederland og har vært interessert i musikk helt fra han var liten. Da han var 16 år fikk han sitt første miksebord, og etter hvert begynte han å lage låter. Dette har han fortsatt med helt fram til i dag.

Pavo har komponert en rekke sanger, og mange av dem har blitt spilt på Sensation og andre Dance-happenings rundt om i verden. Han har også produsert en mix med DJ Lady Dana, som ble veldig populær i Nederland.

## Eksterne lenker
* 
*
Grand Valley State University

**Grand Valley State University** (GVSU) er et universitet med hovedbase i Allendale i Michigan i Amerikas forente stater. GVSU har også campuser andre steder i Michigan, i byene Grand Rapids og Holland.

GVSU ble stiftet i 1960. Det er 23&nbsp;295 studenter ved universitetet, og 1&nbsp;414 vitenskapelig ansatte i 2006.

Kjente tidlige studenter er bl.a. Tommy Remengesau, tidligere president i Palau, og skribenten Patrick Sheane Duncan.

GVSU består av fem fakulteter:

* College of Community and Public Service
* College of Liberal Arts and Sciences
* Kirkhof College of Nursing
* Padnos College of Engineering and Computing
* Seidman College of Business

James H Zumberge Library er universitetets hovedbibliotek.

## Referanser


## Eksterne lenker
* 
*
Adrien de Gerlache

**Adrien Victor Joseph de Gerlache de Gomery** (født 2. august 1866, død 4. desember 1934) var en offiser i den belgiske marine. Han ledet den belgiske antarktisekspedisjon i 1897–1899 hvor Roald Amundsen var hyret som førstestyrmann.

## Tidlige år
Gerlach ble født i Hasselt i Belgia, og utdannet i Brussel. Han studerte anvendt vitenskap ved Universitetet i Brussel og arbeidet i feriene som lugargutt på atlanterhavsdampere. Etter eksamen i 1885 sluttet han seg til den belgiske marine 19. januar 1886.

Etter eksamen fra sjømannsskole i Oostende ble han hyret på forskningsskipet «Belgique». Det var under denne tjeneste at han planla en forskningferd til Antarktis.

## Belgica-ekspedisjonen

I 1896 kjøpte han den norsk-bygde hvalbåt «Patria», som etter en omfattende ombygging fikk navnet «Belgica». Sammen med et mannskap fra mange nasjonaliteter, blant dem Roald Amundsen som førstestyrmann og Frederick Cook, seilte de fra Antwerpen 16. august 1897.

I løpet av januar 1898 nådde de kysten av Den antarktiske halvøy og seilte langs denne og rekken med øyer som ligger vestenfor. Gerlache gav sundet navnet Belgicastredet. Dette er senere fått navnet Gerlachestredet etter ham. Ekspedisjonen kartla og gikk i land på om lag 20 øyer, hvorav flere ble navnsatt. De fortsatte mot sør og krysset den sørlige polarsirkel 15. februar 1898.

28. februar 1898 ble ekspedisjonen innefrosset i isen ved Peter I Øy. Tross mannskapets anstrengelser for å få skipet fri av isen måtte de snart innse at de var blitt tvunget til å tilbringe en vinter i Antarktis. Amundsen hevdet i ettertid at innfrysingen var planlagt av Gerlache, inspirert av Fridtjof Nansens ferd gjennom Nordishavet. Kun Amundsen og kapteinen Georges Lecointe var informert om denne planen og resten av mannskapet beskyldte Gerlache for halvhjertet innsats med å få «Belgica» fri fra pakkisen. Flere uker senere, 17. mai, satte polarnatten inn med et totalt mørke som varte til 23. juli. Så fulgte syv måneder med hardt arbeide for å få skipet løs fra isen. Flere av mannskapet var nære ved å miste forstanden, blant dem en belgisk sjømann som forlot båten med ordene om at han skulle gå tilbake til Brussel. Flere av mannskapet ble også hardt rammet av skjørbuk. Legen ombord, Frederick Cook, drev jakt og serverte ferskt sel- og pingvinkjøtt som medisin mot skjørbuken, noe som reddet mannskapet fra sykdommen.

15. februar 1899 klarte de endelig å seile ut. Det tok dem nesten en måned å forsere 10 kilometer, og 14. mars kom de klar av isen. Ekspedisjonen returnerte til Antwerpen 5. november 1899.

I 1902 ga Gerlache ut en bok om ferden med tittelen «Quinze Mois dans l'Antarctique». Den er ikke oversatt til norsk.

## Senere liv
Han deltok i flere ekspedisjoner etter Belgica-ekspedisjonen, blant annet:
* En ekspedisjon til havområdet rundt Grønland i 1905
* En ekspedisjon til Barentshavet og  Karahavet i 1907
* En ekspedisjon til Grønland, Spitsbergen og Frans Josefs land

«Belgica» ble brukt på alle disse ekspedisjonene. 

Adrien de Gerlache døde i Brussel 4. desember 1934 av tyfus.

## Referanser
Tommy Remengesau

**Thomas Esang «Tommy» Remengesau jr.** (født 1956) var også president fra 2001 til 2009 og 2013 til 2021. 

Remengesau er utdannet ved Grand Valley State University i Michigan i USA.

Remengesau, som er sønn av tidligere president i landet Thomas Remengesau, ble president ved årsskiftet 2000/01, etter å ha vært visepresident siden 1992. Han vant presidentvalget med 52% av stemmene, mot motkandidaten Peter Sugiyamas 46%. Remengesau ble gjenvalgt i 2004, etter å ha slått Polycarp Basilius med 66,5% mot 33,5%. Etter valget i november 2008 ble han avløst av Johnson Toribiong den 15. januar 2009.

## Referanser
Khiam

**Khiam** (arab. **الخيام**) er en by i distriktet Marjayoun i guvernementet Nabatiye i det sørøstlige Libanon, nær byen Marjayoun.

Den begynte som en større fransk militærpost etablert i 1930-årene. Senere ble den en base for den libanesiske hær. Under den israelske okkupasjon fra 1985 ble barakkene omgjort av Israels allierte *[[South Lebanon Army]]* (SLA) til et fengsel og avhørssenter, og forble det til den israelske tilbaketrekning i 2000. Beskyldninger om tortur kom tidlig, og vedvarte over det meste av perioden.

## Eksterne lenker
* Innovative Minds
* En artikkel fra ''Human Rights Watch''
Norge i det nittende aarhundrede

***Norge i det nittende aarhundrede*** er et norsk historisk bokverk som utkom i 1900 på Alb. Cammermeyers forlag og Centraltrykkeriet. Verket omhandler norske forhold på 1800-tallet.

Verket er i to bind på til sammen 904 sider. Formatet er 35,5cm x 28,5cm. og verket veier til sammen 9 kg. Det er stort og innbundet i skinn.
Det er rikt illustrert både med tegninger og fotografier. Enkelte av illustrasjonene er i farver. Hovedredaktør for teksten var Nordahl Rolfsen og for illustrasjonene Erik Werenskiold.

Forfattere var 
* W.C. Brøgger
* Bernhard Getz
* A.N. Kiær
* Moltke Moe
* Bredo Henrik von Munthe af Morgenstierne 
* Gerhard Munthe
* Fridtjof Nansen
* Eilif Peterssen
* Nordahl Rolfsen
* J.E. Sars
* Gustav Storm 
* Erik Werenskiold.

Verket inneholder også en rekke tegninger og malerier laget for dette verket av kjente norske kunstnere. Ca. 100 norske kunstnere var bidragsytere.

## Innhold
### Bind I
*Geologi, geografi, klima, planteliv, dyreliv.
*Politisk historie, folkerettslig stilling, statsforvaltning, kirkelig liv, stats- og kommunalhusholdningen, befolkningsforhold, økonomi
*Vitenskap, Litteratur, kunst.
### Bind II
*Natur og folkeliv
*Næringsveier.
*Byene.
*Samferdsel.
*Idrett og jakt.

## Eksterne lenker
*
*
Koral

**Koral** (fra middelalderlatin *(cantus) choralis*, «kor(sang)» betyr korsang. Opprinnelig var det navnet på kirkens liturgiske sang, som ble sunget av et kor. Reformasjonen medførte at også menigheten ble med i sangen. 

Etter hvert har tyngdepunktet i betydningen flyttet seg, så nå brukes ordet koral om melodien til menighetens fellessang i gudstjenesten. En koral er homofon, metrisk og strofisk, noe som gjør den lett å lære for menigheten.

Menighetens fellessang var tidligere i stor grad basert på Salmenes bok i Bibelen. Gjennom årene har det vært behov for å forme kirkens tro med andre og mer moderne språklige uttrykk. Også disse blir kalt salmer, og melodiene kalles koraler.

## Navn
For å skille koralene fra hverandre har det særlig i engelsk tradisjon vært vanlig å gi koralene navn, enten etter komponisten eller et annet forhold som kan knyttes til koralen.

Den internasjonalt mest kjente norske koralen er «Kirken, den er et gammelt hus». Den er skrevet av Ludvig Mathias Lindeman i 1840 til en tekst av N.F.S. Grundtvig fra 1837 og finnes i Norsk Salmebok på nr. 689.

Reformatoren Martin Luther skrev både tekster og melodier. Hans mest kjente koral er «Vår Gud han er så fast en borg» fra 1529. Den kalles «Ein feste Burg» og finnes i *Norsk Salmebok* på nr. 295.

«Koralenes konge» er en gammel betegnelse på melodien til salmen «Sions vekter hever røsten». Både teksten og melodien er laget av Philipp Nicolai i 1599. Den tyske tittelen er «Wachet auf», og det er den som brukes når koralen omtales. Den finnes i Norsk Salmebok på nr. 253.

## Harmonisering og komposisjon
Salmesangen ledes av musikk, i de fleste norske kirker spilles det på orgel. Vanligvis arrangeres salmer med fire stemmer. Satslære er et av de grunnleggende fag i en musikalsk utdannelse. Der skrives det firstemte arrangementer av gitte melodier med fokus på faste regler for harmonisk progresjon. En samling av koraler med tilhørende harmoniseringer kalles en koralbok. 

Forspill til salmer improviseres ofte av organisten, men det er også utgitt samlinger med forspill som organisten kan bruke til å introdusere salmene. Slike forspill kalles koralforspill eller koralpreludier. Noen komponister lager også variasjonsverk basert på koraler. Da lager man en rekke forskjellige harmoniseringer for eksempel ut fra karakteren i de ulike vers. En slik komposisjon kalles ofte partita. Bjarne Sløgedal har for eksempel laget «Partita over *Frykt mitt barn den sanne Gud*» (1952) og «Variasjoner over *Det hev ei rose sprunge*».

Ettersom en koral er en sangbar melodi, har enkelte komponister også kalt komposisjoner for koral selv om melodien ikke hører til en tekst. Den franske organisten og komponisten Marcel Duprés opus nr. 57 fra 1957 heter «Choral et Fugue», uten at koralen er basert på en salmemelodi.

## Referanser


## Eksterne lenker
*Cyber Hymnal har nesten 6000 salmer med melodier.
Armin Shimerman

**Armin Shimerman** (født 1949) er en amerikansk skuespiller.

## Liv og virke
Da Armin var 16 flyttet familien til Los Angeles hvor moren meldte ham inn i en teatergruppe for å prøve å utvide hans sosiale sirkel. Han gikk på University of California at Los Angeles og ble valgt ut til å være lærling på Old Globe Theater i San Diego. Han begynte å spille i teater og flyttet til New York. Han dro senere tilbake til Los Angeles, hvor han fikk roller i to CBS-serier, noe som var starten på hans karriere innen TV.

Shimerman er kanskje mest kjent for å ha spilt den ferengiske bartenderen Quark i *[[Star Trek: Deep Space Nine]]*. Før han fikk denne rollen spilte han en annen ferengi i episoden *[[The Last Outpost (TNG)|The Last Outpost]]* i *[[Star Trek: The Next Generation]]*.

Shimerman er en av seks skuespillere (de andre er Jonathan Frakes, Marina Sirtis, John de Lancie, Michael Ansara and Richard Poe) som har spilt den samme karakteren på tre forskjellige *[[Star Trek]]*-serier. Han spilte Quark i *The Next Generation*, *Deep Space Nine* og *[[Star Trek: Voyager|Voyager]]*.

Shimerman er også kjent for å ha spilt rektor Snyder i *[[Buffy the Vampire Slayer]]*. Han har også spilt en nox i *[[Stargate SG-1]]* og caddyen Stan i en episode av *[[Seinfeld]]*. Han var også stemmene til skurken Toad i videospillet *X-men Legends* og den onde Dr. Nefarious i *[[Ratchet and Clank 3: Up Your Arsenal]]*.

Armin Shimerman har skrevet en serie science fiction-bøker om personen John Dee.

## Utvalgte filmer
* *[[Stardust Memories]]* (1980)
* *[[The Hitcher]]* (1986)
* *[[Dangerous Curves (film)|Dangerous Curves]]* (1988)
* *[[What the Bleep Do We Know?!]]* (2004)

## Bibliografi
### Merchant Prince-serien

#*The Merchant Prince* (2000) (med Michael Scott)
#*Outrageous Fortune* (2002) (med Chelsea Quinn Yarbro)
#*Capital Offense* (2003)

### Andre

* The *[[Legends of the Ferengi]]* (1997) (med Ira Steven Behr)
* *[[The 34th Rule]]* (1998) (med David R. George III)
* *[[Wheels Within Wheels]]*

## Referanser


## Eksterne lenker
* 
* Biografi hos Starfleetlibrary.com
Grønn mamba

**Grønn mamba** (vitenskapelig navn *Dendroaspis viridis*) er en giftslange som kan bli opptil to meter lang. Den er lysegrønn og har en gulaktig hale. Skjellene på halen og hodet er svarte i kantene. Skjellene på ryggen er usedvanlig store.

Den grønne mambaen holder seg utelukkende i trær og busker, hvor den livnærer seg av fugler, egg, frosker og firfisler. 

Grønn mamba hører hjemme i Benin, Gambia, Ghana, Guinea, Kamerun, Liberia, Senegal, Sierra Leone og Den sentralafrikanske republikk.

Den grønne mambaens gift er farlig for både mennesker og andre dyr. Etter ett bitt må man få motgift med en gang. Giften virker lammende på muskler og stanser åndedrettet.

## Eksterne lenker
*
102 (tall)

**102** (*ett hundre og to*) er det naturlige tallet som kommer etter 101 og kommer før 103.
102 er et overskuddstall.

102 er et partall.

102 er atomnummeret til nobelium.

102 er CII i romertall.

## Annet
**102** er også:
*I tittelen på filmen *[[102 dalmatinere]]*.
Qleiaa

**Qleiaa**, **Al Qulayah** eller **Klea**, (arabisk: **القليعة**) er en overveiende maronittisk landsby i distriktet Marjayoun i Sør-Libanon, mellom byen Marjayoun og grenseovergangen til Israel ved Metulla.   

Etter at Haddads pro-israelske Sørlibanesiske armé (SLA) ble opprettet i 1978 fikk den bred oppslutning fra Qleiaa, og landsbyen ble en del av deres separatiststat og Israels sikkerhetssone. Etter at den israelske okkupasjon (1985&ndash;2000) ble avsluttet, falt SLA sammen, og et flertall av Qleiaas borgere flyktet, mange av dem til Israel, av frykt for Hizbollah som raskt rykket inn i de områdene forlatt av israelerne og oppgitt av SLA. 

Av en befolkning som var på ca. 5&nbsp;000 på det meste var det i 2005 bare igjen noe mindre enn 1&nbsp;000. I 2012 het det at av landsbyens estimerte 6000 tilhørige, var bare 2400 bosatt. Resten hadde emigrert til USA og Europa, hvorav 1000 til Sverige.  

I 2014 var det 3774 registrerte velgere, de fleste kristne. 

## Referanser
Cirroc Lofton

**Cirroc Lofton** (født 7. august 1978 i Los Angeles i California i USA) er en skuespiller, som begynte sin karriere ni år gammel med mange mindre roller før han fikk rollen som Jake Sisko i den suksessrike TV-serien *[[Star Trek: Deep Space Nine]]*. Det var hans første store rolle i en TV-serie. Han var en tenåring og spilte en tenåring, men nådde sin fulle høyde på 1,91 m i løpet av serien.

Han hadde også en fast rolle i TV-serien *[[The Hoop Life]]* (2000).

Flere rapporter fra media i juni 2005 har sagt at Lofton holder på å gjøre ferdig en CD med rapmusikk, som var planlagt å skulle utgis i september 2005. Per dags dato (juli 2006) har den fremdeles ikke blitt utgitt.

## Referanser


## Eksterne lenker
*
Dorte Karrebæk

**Dorte Karrebæk** (født 19. juli 1946) er en dansk illustratør og forfatter. Hun har illustrert og skrevet en mengde billedbøker.

Dorte Karrebæk har utdannelse som reklametegner fra Kunsthåndværkerskolen i København, der hun studerte fra 1964 til 1968. Hun har siden 1982 bidratt med humoristiske illustrasjoner til nesten 150 barnebøker på dansk, både med egen tekst og med andres, for eksempel av Louis Jensen og Nils Hartmann. Hun har de siste år også laget flere bøker sammen med samboeren og forfatteren Ole Dalgaard (som ofte skriver under psevdonymet Oskar K.), for eksempel de grensesprengende bildebøkene *Idiot!* og *Lejren*, som handler om en psykisk utviklingshemmet og hans aldrende mor og om en konsetrasjonsleir. Flere av bøkene er pekebøker beregnet for små barn. *Pattebarnet* fra 1993 kom i norsk oversettelse i 1994. 

Karrebæk underviser også i tegning og maling. Hun har hatt en rekke utstillinger i Danmark og i utlandet og har mottatt flere nasjonale priser for bøkene sine.

## Bibliografi
### Illustrerte bøker med egen tekst (utvalg)
* 1982: *En lille fugl*
* 1988: *Sussis sovedyr*
* 1989: *Der er hul i himlen : en hyldest til dagdrømmeren!*
* 1989: *Stamtræet* (sammen med Sussi Karrebæk)
* 1990: *Fodfolket*
* 1991: *Fodfolket og det lille bæltedyr*
* 1992: *Fodfolket & fodfolket*
* 1993: *Pattebarnet*
* 1993: *Mette-Emil overlever*
* 1993: *Mette-Emil og væsnerne*
* 1994: *Mette-Emils fættertøj*
* 1995: *Drengen og huen*
* 1995: *Albertebarnets månenat*
* 1995: *Den artige dreng*
* 1996: *Pigen der var go' til mange ting*
* 1997: *Hvad mon der sker?*
* 1998: *Den lille der ville*
* 1999: *Go' morgen frue*
* 1999: *Søren sok*
* 2001: *Den nye leger*
* 2002: *Ingenting her, ingenting der : moderne fabler for dem der gider*
* 2004: *Lille frøken Buks og de små sejre*
* 2005:   Jeg liker kaker

## Priser (utvalg)
* 1996 – *[[Kulturdepartementets forfatterpris for barne- og ungdomsbøker|Kulturministeriets Børnebogs-pris]]* for *Pigen der var go' til mange ting*
* 1990 – *[[Kulturministeriets Illustratørpris|Kulturministeriets Illustratorpris]]*
* 2000 – *[[Gyldendals boklegat for barnebokforfattere]]*
* 2013 – Nominert til Nordisk råds barne- og ungdomslitteraturpris for *Biblia pauperum nova. Ny bibel for de fattige i ånden*, sammen med Oscar K.

## Referanser


## Eksterne lenker
* Hjemmeside
* Eksempler på Karrebæks barnebokillustrasjoner
* Biografi m.m.
* Bibliografi
* Litteraturpriser
* Biografi og bokomtaler (på engelsk)
Nicole de Boer

**Nicole de Boer** (født 20. desember 1970 i Toronto i Ontario i Canada) er en canadisk skuespiller. Hun var gift med John Kastner fra 1999 til 2012.

De Boers mest kjente rolle er Ezri Dax i *[[Star Trek: Deep Space Nine]]*, som hun spilte den sjuende og siste sesongen av serien. Hun har også vært med i TV-serien og filmen *[[Kids in the Hall]]*, *[[Brain Candy]]* og den godt mottatte science fiction-filmen *[[Cube]]*. Hun var også med i den canadiske science fiction-serien *[[Deepwater Black]]* (også kjent som *Mission Genesis*) og i to episoder av *[[The Outer Limits]]*. Nå for tiden spiller hun Sarah Bannerman i serien *[[The Dead Zone (TV)|The Dead Zone]]*.

## Referanser


## Eksterne lenker
* 
*  Nicole de Boer – fanside med biografi
Kirkemusikk

**Kirkemusikk** er musikk som brukes i gudstjenesten. I videre forstand brukes begrepet også om musikk til kirkelig bruk i sin alminnelighet, ikke bare til gudstjenestebruk. Kirkemusikken samler et åndelig og et musikalsk siktemål. Kirkemusikken tolker og formidler kristen tro. Den er menighetens felles svar på Guds tale til menneskene, støtter og gir næring til det åndelige livet i menigheten.

Kirken er et sted der man synger og spiller for den treenige Gud. Kirkemusikken kommer til
uttrykk på ulike måter: i gudstjenester og kirkelige handlinger, i kor og konserter, i
hjemmet og i ulik pedagogisk virksomhet.

## To hovedgrupper
Kirkemusikk kan deles inn i to hovedgrupper: 

### Kirkemusikk knyttet til sang
De viktigste former er hymne, kantate, koral, motett, messe, oratorium, pasjon, rekviem og lovsang.

### Kirkemusikk som står alene
Noen viktige former er bryllupsmarsj, interludium, preludium, postludium, sørgemarsj.

## Tidlig kirkemusikk
Her finner vi begrep som gregoriansk sang og kirketonearter. Inntil renessansen skrev komponistene nesten bare kirkemusikk. I Norge finnes eksempel på musikk fra middelalderen i Olavsmusikken. 
## Store komponister
Johann Sebastian Bach, Dietrich Buxtehude, Georg Friedrich Handel, Girolamo Frescobaldi, og Palestrina er noen av de mest kjente komponistene. Men også de store komponister av klassisk musikk skrev kirkemusikk.

## Norske kirkemusikere
Av norske kirkemusikere kan nevnes Ludvig Mathias Lindeman, Ludvig Nielsen, Arild Sandvold, Knut Nystedt, Egil Hovland, Bjarne Sløgedal, Eilert Hægeland og Trond Kverno.

## Se også
*Ceciliaprisen

## Kilder
*
Över-Uman

**Över-Uman** eller **Överuman** (sørsamisk: *Upmeje*) er en innsjø på grensen mellom Norge og Sverige. Den svenske delen ligger i Storuman kommune i Västerbottens län. Den norske delen, som er betydelig mindre, kalles Umbukta og ligger i Rana kommune i Nordland. 

Över-Uman i sin nåværende form ble dannet i 1965 gjennom oppdemming av innsjøene Stora Umevattnet, Gausjosjön og Över-Uman. Stora Umevattnet lå ovenfor Strimasund, mens Över-Uman strakte seg fra utløpet ved Umfors til Vilasundet. Det oppdemte magasinet har et reguleringsvolum på 357 millioner kubikkmeter og reguleringshøyden er 5 meter (520–525 moh.). Vannet fra magasinet ledes gjennom en rundt 10 km lang tunnel til Klippens kraftstation ved Umeälven. Kraftstasjonen har normal årsproduksjonen på 100 GWh, og fallhøyden er 65 m.

Innsjøen har utløp til Umeälven, som renner ved Umfors i sørøst. Över-Uman har tilløp fra en lang rekke mindre elver og bekker.

## Se også
* Liste over innsjøer i Skandinavia

## Referanser




## Eksterne lenker
* 
* Ume älf, Nordisk familjebok, bind 30, 1920, spaltene 967–968.
Terry Farrell

**Theresa Lee «Terry» Farrell** (født 19. november 1963 i Cedar Rapids i Iowa) er en amerikansk skuespillerinne, som er mest kjent for å ha spilt i *[[Star Trek: Deep Space Nine]]* og *[[Becker]]*.

## Bakgrunn

Theresa ble født til Edwin Francis Farrell Jr. og Kay-Carol Christine Bendickson og vokste opp i Cedar Rapids i Iowa. Senere giftet moren seg med David W. Grussendorf, som adopterte Terry og søsteren Christine. Før hun begynte som modell, spilte hun en julealv i et lite kjøpesenter i Cedar Rapids. I 1978, da hun var 15 år gammel, forlot hun hjembyen sin for å bo en sommer i Mexico by som en utvekslingsstudent. Det gjorde at hun ble glad i store byer så da hun gikk nest siste året på high school, sendte hun inn bildet sitt til Elite Model Management i New York City. Rett etterpå, da hun var 16, ble hun innkalt til NYC og innen to dager skrev hun en kontrakt med bladet *Mademoiselle*.

Etter 18 måneder som modell, begynte Farrell å studere skuespillkunst med Kate McGregor Stewart, mens hun fremdeles jobbet som modell på si. Hennes første store roller var i den kortvarige TV-serien *[[Paper Dolls]]* (1983), hvor hun spilte en modell og i filmen *[[Back to School]]* med Rodney Dangerfield. Våren 1989 begynte hun å studere skuespillkunst med Stella Adler og opptrådte i flere gjesteroller i blant annet *[[Quantum Leap]]* og *[[The Cosby Show]]*. I 1992 spilte hun Cat i den andre piloten av den amerikanske versjonen av *[[Red Dwarf]]*. Den ble ikke plukket opp som en serie og det går rykter om at Farrell ikke vil diskutere rollen fordi hun ikke fikk betalt for den. Et år senere fikk hun en av hovedrollene i *Star Trek: Deep Space Nine*.

Farrell spilte kapteinløytnant Jadzia Dax, som bærer på en 300 år gammel symbiont og som deler dets minner og kunnskaper fra symbiontens tidligere seks verter. Hun valgte å slutte i serien etter seks år og ikke skrive en ny kontrakt for den sjuende, og siste, sesongen.

Etter *Deep Space Nine* fikk Farrell rollen som kafé-eieren Reggie i *Becker*. Hun spilte i den serien i fire år. Produsentene valgte da å erstatte henne med Nancy Travis.

Farrell bor i Pennsylvania sammen med ektemannen Brian Baker, som er en tidligere talsmann for Sprint Nextel og skuespiller, og deres barn.

Asteroiden 26734 Terryfarrell, som ble oppdaget i 2001, fikk hennes navn av William Kwong Yu Yeung, som oppdaget den.

Farrell har også gitt stemme til androiden Six of One for en uavhengig produksjon kalt *[[Tripping the Rift]]*. Den ble til en serie, men Farrell har ikke gitt stemme til noen av episodene i serien.

## Referanser


## Eksterne lenker
* 
* Startrek.coms side om Terry Farrell
Alexander Siddig

**Siddig El Fadil** (født 21. november 1965 i Sudan) er en engelsk skuespiller, som også er kjent som **Alexander Siddig**. Han er mest kjent for å ha spilt doktor Julian Bashir i TV-serien *[[Star Trek: Deep Space Nine]]* og prins Nasir Al-Subaai i filmen *[[Syriana]]* (2005). Han spiller også i TV-serien ''Game of Thrones''.

## Biografi

**Siddig El Tahir El Fadil El Siddig Abderahman Mohammed Ahmed Abdel Karim El Mahdi** ble født i Sudan, men har tilbrakt mesteparten av livet sitt i England. Han ble tidligere kreditert som Siddig El Fadil. Han forandret navnet sitt til Alexander Siddig på begynnelsen av den fjerde sesongen av *Deep Space Nine* fordi folk visstnok hadde problemer med å uttale navnet hans. Han har gjort fremstående opptredener i *[[Reign of Fire]]* og *[[Kingdom of Heaven]]*. I 2003 hadde han en gjesterolle som en algerisk hemmelig agent på sporet av islamistiske ekstremister i *Nest of Angels*, en kontroversiell episode av TV-serien *[[Spooks]]*. I 2005 spilte Siddig den kritikerroste rollen som prins Nasir i *Syriana*, sammen med George Clooney og Matt Damon.

Rollene han har spilt har krevd at han har måttet snakke mange forskjellige aksenter: En engelsk received pronunciation-aksent (*Deep Space Nine*), cockney (*Reign of Fire*), en algerisk aksent (*Spooks*) og andre.

Siddig giftet seg med medskuespiller Nana Visitor i 1997. De fikk en sønn, Django El Tahir El Siddig, i 1996. I 2001 skilte de seg.

Siddigs mor er engelsk og faren er sudanesisk. Siddig beskriver seg selv som et medlem av den muslimske tro. Han er nevø av skuespilleren Malcolm McDowell og onkelen på farssiden var den tidligere sudanske statsministeren Sadiq al Mahdi.

## Referanser


## Eksterne lenker
* 
*
Reiret

**Reiret** er en hytte på Selsverket i Sel kommune. Den ble brukt av motstandsgrupper under 2. verdenskrig. I 1944 hadde Milorg i Nord-Gudbrandsdalen denne hytten som hovedkvarter.

I dag er Reiret et krigsminnesmerke og dermed også fredet. Hytten er så kamuflert at man kan stå på taket av den uten å oppdage den.

Fra E6 ved Selsverket går det bilvei oppover like ved Reiret.

## Eksterne lenker
* Omtale av Reiret skrevet av lokale entusiaster.
Josh Hartnett

**Joshua Daniel Hartnett** (født 1978) er en amerikansk skuespiller.

## Biografi
### Tidlig liv
Hartnett ble født den 21. juli 1978 i Saint Paul i Minnesota, og ble for det meste oppdratt av sin far Daniel Hartnett, og sin stemor Molly. Han har tre yngre søsken, Jessica, Jake og Joe. Hartnett vokste opp i Saint Paul i Minnesota, og gikk på Nativity of Our Lord Catholic Grade School, der han spilte Huckleberry Finn i et skoleteaterstykke i åttende klasse. Han ble uteksaminert fra high school i 1996. Hans første jobb var på en Mr. Movies (en videokiosk) i Saint Paul. Senere gikk han på college i New York.

### Karriere
I april 1997 spilte Hartnett rollen som «Michael Fitzgerald» i den kortlivede amerikanske TV-serien *Cracker*. Hartnett opptrådte også i små teaterstykker og nasjonale TV-reklamer, før han fikk en rolle i sin første spillefilm, som sønnen til Jamie Lee Curtis' figur i *[[Halloween 20 år etter]]* i 1998.

Siden har Hartnett hatt en solid filmkarriere, med opptredener i flere suksessrike Hollywood-filmer, inkludert *[[The Faculty]]*, *[[Black Hawk Down]]* og *[[Pearl Harbor (film)|Pearl Harbor]]*. Han skulle opprinnelig spille rollen som «Tino» i *[[Deuces Wild]]*, men avslo rollen for å spille i *Pearl Harbor* istedet.

## Filmografi
### Som skuespiller
* *[[Target Number One]]* (2020) som «Victor Malarek»
* *[[Singularity]]* (2011) som «James Stewart/Jay Fennel»
* *[[Stuck Between Stations]]* (2011) som «Paddy»
* *[[Girl Walks Into a Bar]]* (2011) som «Sam Salazar»
* *[[Bunraku (film)|Bunraku]]* (2010) som «The Drifter»
* *[[I Come with the Rain]]* (2009) som «Kline»
* *[[August(film)|August]]* (2008) som «Tom Sterling»
* *[[30 Days of Night]]* (2007) som «Sheriff Eben Oleson»
* *[[Resurrecting the Champ]]* (2007) som «Erik»
* *[[Lucky Number Slevin]]* (2006) som «Slevin Kelevra»
* *[[Tales from Earthsea]]* (stemme)
* *[[The Black Dahlia]]* (2006) som «Dwight ‘Bucky’ Bleichert»
* *[[Sin City (film)|Sin City]]* (2005) som «The Man»
* *[[Mozart and the Whale]]* (2005) som «Donald Morton»
* *[[Wicker Park]]* (2004) som «Matthew»
* *[[Hollywood Homicide]]* (2003) som «K.C. Calden»
* *[[40 Days and 40 Nights]]* (2002) som «Matt Sullivan»
* *The Same* (2001) som nabo
* *[[Black Hawk Down]]* (2001) som «Matt Eversmann»
* *[[O (film)|O]]* (2001) som «Hugo Goulding»
* *[[Pearl Harbor (film)|Pearl Harbor]]* (2001) som «Capt. Danny Walker»
* *Town & Country* (2001) som «Tom Stoddard»
* *Blow Dry* (2001) som «Brian Allen»
* *Member* (2001) som «Gianni»
* *Here on Earth* (2000) som «Jasper Arnold»
* *[[The Virgin Suicides]]* (1999) som «Trip Fontaine»
* *[[The Faculty]]* (1998) som «Zeke Tyler»
* *Debutante* (1998) som «Bill»
* *[[Halloween H20: 20 Years Later]]* (1998) som «John Tate»
* *Cracker* (1997) som «Michael Fitzgerald»

### Som produsent
* *[[August(film)|August]]* (2008)

### Som produksjonsleder
* *[[nobody]]* (2009)

## Referanser


## Eksterne lenker
* 
* 
* Lucky Number Josh || Your Ultimate Fan Site for Josh Hartnett
* Absolute Josh Hartnett – Josh Hartnett Social Network
According to Jim

***According to Jim*** er en amerikansk situasjonskomedie som blir sendt av ABC fra 2001 til 2009. Serien handler om Jim, en vanlig far i en forstad. Han er gift med den flotte kvinnen Cheryl, og oppdrar sine tre barn, Gracie, Ruby og den nyfødte Kyle i et stort hus. Alt kunne vært perfekt for Jim, hvis det bare ikke hadde vært for alle de dumme situasjonene han havner i. Jim er så lat at han bestandig søker alternative måter å gjøre slitsomme ting på, og det ender ikke bestandig like bra.

Serien hadde premiere i oktober 2001, men hadde på forhånd fått lite publisitet. Det utviklet seg imidlertid raskt og serien fikk et stort publikum, og ble til slutt ABCs nest mest sette situasjonskomedie.

I Norge har den blant annet vært sendt på TV3, Viasat 4 og TVNorges VOX.

## Rolleliste

## Se også
* Liste over According to Jim episoder

## Referanser


## Eksterne lenker
*
Courtney Thorne-Smith

**Courtney Thorne-Smith** (født 8. november 1967 i San Francisco i California) er en amerikansk skuespiller. Hun har spilt rollen som «Alison Parker» i *[[Melrose Place]]* (1992–1997) og «Georgia Thomas» i *[[Ally McBeal]]* (1997–2000). Hennes nåværende rolle er «Cheryl» i *[[According to Jim]]*.

Thorne-Smiths første filmrolle var i spillefilmen *Styrkeprøven* i 1986.

## Filmografi

## Referanser


## Eksterne lenker
*
Charly García

**Carlos Alberto García Moreno** (født 23. oktober 1951 i Buenos Aires) er en av de mest anerkjente og berømte artistene i Argentina, og har laget rock i rundt tretti år.

Middelklassegutten Garcia skulle tidlig interessere seg for politikk og bruke mye av sin stigende innflytelse på å jobbe mot diktaturet som rådet i Argentina på 1970-tallet. Han spilte blant annet i det folklore-inspirerte Sui Generis.

## Referanser


## Eksterne lenker
* 
* 
*
Lincoln Ellsworth

**Lincoln Ellsworth** (1880–1951) var en amerikansk oppdager.

Han var sønn av James Ellsworth og Eva Frances Butler, født i  Chicago, Illinois.

Lincoln Ellsworths far, James, var en velstående kullgruveeier som donerte 100&nbsp;000 dollar for å finansiere Roald Amundsens ekspedisjon til Nordpolen i 1925 med flybåtene «N 24» og «N 25».

Ellsworth deltok som navigatør på «N 24» der Leif Ragnar Dietrichson var flyger og Oskar Omdal mekaniker, mens Hjalmar Riiser-Larsen var flyger, Roald Amundsen navigatør og Karl Feucht mekaniker på «N 25». De to flybåtene startet fra Ny-Ålesund på Svalbard den 21. mai 1925. De landet på  87° 44' nord, men hadde store vanskeligheter med å komme i lufta igjen. «N 24» var skadet og måtte etterlates. Da de tre fra «N  24» skulle ta seg bort til «N 25», gikk Omdal og Dietrichson gjennom isen og holdt på å drukne. Takket være at alle hadde på seg redningsvesten Tethys, at de hadde blåst dem delvis opp og at Ellsworth ikke havnet i vannet, klarte Omdal og Dietrichson å komme opp på isen igjen og gjenforenes med besetningen på «N 25». Først 15. juni hadde de fått laget en provisorisk startbane på 500 meter på isen der de maktet å ta av med «N 25» og komme velberget tilbake til Spitsbergen.

Etter hjemkomsten ble Ellsworth dekorert av H. M. Kongen med medaljen for edel dåd.

Sammen med Amundsen er Ellsworth og mannskapet ombord i luftskipet «Norge» blitt kreditert for å ha vært de første til å oppdage Nordpolen fra luften under en flyvning fra Ny-Ålesund på Spitsbergen til Alaska i mai 1926.

I Stavanger er han hedret med *Ellsworths gate* i Bekkefaret.

## Referanser


## Litteratur
* 
* 
* Fåne, Kenneth Staurset (2025). Fra Sunnmøre til Antarktis - Ellsworth-ekspedisjonane 1933-1939. *Årbok for Sunnmøre*, 101, s. 65-82.

## Eksterne lenker
* 
* 
* 
*  Lincoln Ellsworth
Arqa

**Arqa** (opprinnelig **Irqata**, **Arkita** i Bibelen) er en landsby nær Miniara i guvernementet Akkar i det nordlige Libanon, 22 km nordøst for Tripoli, nær kysten.  Her er Tell Arqa, et arkeologisk funnsted som går tilbake til neolittisk tid. Her var det under korstogene en strategisk viktig borg.

Byen er nevnt i antikken i Amarnabrevene til Egypt - (som *Irqata*), i tillegg til i assyriske dokumenter. 

På Romerrikets tid ble byen kalt Caesarea i Libanon eller Arca Caesarea.  Keiser Alexander Severus ble født her.

## Litteratur
*Moran, William L. *The Amarna Letters.* Johns Hopkins University Press, 1987, 1992. (softcover, ISBN 0-8018-6715-0)
Selsverket

**Selsverket** er en bygd i Sel kommune i Innlandet. Bygden ligger i den nordlige delen av Otta, 3,5 kilometer nord for Otta sentrum. Selsverket er i dag stort sett et boligfelt med noen gårder, men det er også et slakteri, en barnehage og et turistsenter der, samt Sel kirke fra 1742.

På Selsverket ligger Uladalen, en sidedal til Gudbrandsdalen som strekker seg til Mysusæter like utenfor Rondane nasjonalpark. Her renner elven Ula ut i en foss rett ved E6, deretter gjennom Selsverket og ut i Gudbrandsdalslågen.

## Historie
Fra 1624 var det et kobberverk på Selsverket, derav navnet.

I juli 1789 raste Storofsen, en stor flom, gjennom Selsverket og rev med seg kobberverket. Noen menneskeliv og mye bebyggelse gikk tapt, men Sel kirke stod igjen.

## Severdigheter
*Kvitskriuprestan, jordsøyler
*Reiret, hovedkvarter for Hjemmestyrkene

## Eksterne lenker
* Otta Turistsenter
Sediment

**Sedimenter** er ansamlinger av små partikler som har blitt transportert av vann eller et annet flytende medium, og som på et tidspunkt har blitt liggende på den lokale faste jordoverflaten etter at det aktuelle bærende mediumet har mistet evnen til å bære partiklene videre. Denne prosessen hvor partiklene legger seg til ro, betegnes vanligvis som **sedimentasjon** eller **avsetning**. Sedimenter som avsettes  på havbunnen kalles marine avsetninger, og landavsetninger er terrestriske.

Sedimenter kan som nevnt bli transportert av forskjellige flytende fenomener, så som væsker, vind (eolisk), isbreer eller vulkanske prosesser. Sanddyner i ørkener er eksempler på eolisk transport av sedimenter. Morenebanker er is-transporterte sedimenter. Alle sediment-typer har forskjellige sedimenterings-hastigheter, bestemt av partiklenes kornstørrelse, volum, tetthet og form samt det bærende midlets viskositet, som varierer med temperatur og trykk. 

## Sedimenttransport

### Elver
I en væske, for eksempel vann som renner, er det en gitt mengde partikler som kan transporteres. Sedimentpartiklenes fallhastighet blir bestemt av Stokes lov:

:w=\frac{2(\rho_p-\rho_f)gr^2}{9\mu}
w er sedimentpartiklenes  fallhastighet, ρ er tetthetene til partiklene (p og f er partikkel- og væske-tetthet), g er gravitasjonsakselerasjonen og μ er den dynamiske viskositeten til væsken.
Hvis oppadgående strømhastighet er større enn sedimentpartiklenes fallhastighet, vil sedimentene bli transportert nedover elven istedenfor å legge seg som et lag på bunnen.

## Se også
* Basseng (geologi)

## Eksterne lenker
* 
*  Miljøstatus i Norge: Forurenset sjøbunn